Imelikud on jah need kogu-täiega-maja müügid seal USAs, ei kujutaks ette, et Eestis midagi sellist toimuks. Kuigi jah, ega's Eestiski vaase hauda kaasa saa võtta. Kui mu vanaema suri ja tema lapsed,  sealhulgas ka mu ema, 10 veoauto kasti täit sodi prügimäele viisid, siis lubas ema, et ei jäta iial oma lastele sellist "tööd" teha. Nüüd, kui meie - lapsed - oleme suured ja minu ema juba vana, võin öelda, et vähemalt 10 suurt prügikonteinerit läheb ilmselt ka meil vaja. :( Kas poleks siis parem, kui keegi need asjad endale saaks väikse raha eest? Kas poleks parem, kui keegi oleks õnnelik odavalt saadud vaasi või ilusa vaiba eest? Meil ju omad kodud juba sisustatud, pole meil kuhugi emast järele jäävat kraami  panna. Enamus leiab koha prügimäel. :(